Tinglev
Tinglev er en stationsby og et jernbaneknudepunkt i Sønderjylland, 15 km sydvest for Aabenraa med 2.803 indbyggere (2017). Tinglev ligger i Aabenraa Kommune.
Fra Tinglev Station kunne man tidligere komme med tog mod alle fire verdenshjørner, men i dag er strækningen Tinglev-Tønder dog nedlagt. Også landevejene rute 8 og rute 42 mødes i Tinglev.
Tinglev Kirke er fra 1100-tallet og har bl.a. en fløjaltertavle fra 1500-tallet med et oprindeligt maleri på predellaen, der skildrer en protestantisk gudstjeneste. Typen findes kun to steder i Danmark.
Øst for Tinglev ligger det fredede moseområde Tinglev Sø. Nord for Tinglev findes rester af det ældst kendte grænseværn i det nuværende Danmark, Olgerdiget. Det er opført lige efter år 0 og forstærket i det 3 århundrede e.v.t. og skulle holde jyderne, der om nordfra, væk fra området i folkevandringstiden.